b"\n_START_ARTICLE_\nLari (moneda)\n_START_SECTION_\nHist\xc3\xb2ria\n_START_PARAGRAPH_\nHavent declarat la independ\xc3\xa8ncia de la Uni\xc3\xb3 Sovi\xc3\xa8tica el 1991, el 1993 el govern georgi\xc3\xa0 es va decidir a reempla\xc3\xa7ar el ruble rus per un cup\xc3\xb3 de transici\xc3\xb3 (\xe1\x83\xa5\xe1\x83\xa3\xe1\x83\xa4\xe1\x83\x9d\xe1\x83\x9c \xe1\x83\x9a\xe1\x83\x90\xe1\x83\xa0\xe1\x83\x98, kupon lari) a ra\xc3\xb3 d'un ruble per cup\xc3\xb3. Nom\xc3\xa9s se'n van emetre bitllets i posteriorment el cup\xc3\xb3 georgi\xc3\xa0 va patir una gran inflaci\xc3\xb3._NEWLINE_El 2 d'octubre del 1995 el govern d'Eduard Xevardnadze va reempla\xc3\xa7ar el cup\xc3\xb3 per la nova moneda nacional, el lari, a ra\xc3\xb3 d'un mili\xc3\xb3 de cupons per lari. Des de llavors el lari s'ha mantingut estable entorn dels 1,8 d\xc3\xb2lars.\n_START_SECTION_\nMonedes i bitllets\n_START_PARAGRAPH_\nEm\xc3\xa8s pel Banc Nacional de Ge\xc3\xb2rgia (en georgi\xc3\xa0 \xe1\x83\xa1\xe1\x83\x90\xe1\x83\xa5\xe1\x83\x90\xe1\x83\xa0\xe1\x83\x97\xe1\x83\x95\xe1\x83\x94\xe1\x83\x9a\xe1\x83\x9d\xe1\x83\xa1 \xe1\x83\x94\xe1\x83\xa0\xe1\x83\x9d\xe1\x83\x95\xe1\x83\x9c\xe1\x83\xa3\xe1\x83\x9a\xe1\x83\x98 \xe1\x83\x91\xe1\x83\x90\xe1\x83\x9c\xe1\x83\x99\xe1\x83\x98, Sakartvelos Erovnuli Bank'i), en circulen monedes d'1, 2, 5, 10, 20 i 50 tetri i d'1 i 2 lari, i bitllets d'1, 2, 5, 10, 20, 50, 100 i 200 lari."